13/12/2012 | Administración LocalMunicipal
Arteixo
Secretaría Xeral
Anuncio convocatoria da XXI edición da Feira do Galo de Arteixo 2012

O concello de Arteixo anuncia a convocatoria do DA XXI EDICIÓN DA FEIRA DO GALO DE ARTEIXO 2012, de conformidade ás bases aprobadas pola Xunta de Goberno Local, en sesión ordinaria de vinte e oito de novembro de dous mil doce, e que se publican a continuación e que permanecerán expostas ao público durante o prazo de presentación de solicitudes: BASES DO DA XXI EDICIÓN DA FEIRA DO GALO DE ARTEIXO 2012 1. O Concello de Arteixo, a través súa Concellería de Promoción Económica e Turismo convoca o “XXI Feira do Galo do Nadal 2012”. 2. Poderán participar neste concurso todas as persoas físcas que presenten ao concurso galos vivos de curral ou cestas con galos de curral preparados.3. Para inscribirse no concurso, deberán entregar entre as 8:00 e as 11:00 do día 22/12/2012, aos responsables municipais da Feira unha solicitude de inscrición, segundo o modelo creado a tal efecto e que se inclúe no anexo. 4. Os galos vivos e as cestas con galos preparados serán examinadas polo xurado o día 22/12/2012, entre as 11:00 e as 12:00 horas.5. O xurado estará composto por: - Tres expertos criadores de galos. - Christopher Philip Cherrib El Qasemy, responsable municipal da Feira ou, no seu defecto, a persoa na que delegue, que actuará como secretario do xurado.6. Establécense catro categorías de premios dotados coas seguintes contías: - Categoría de Galo Vivo: 1º Mellor galo vivo- 300 euros (trescentos euros) 2º Mellor galo vivo-150 euros (centocincuenta euros) 3º Mellor galo vivo- 90 euros (noventa euros) 4º Mellor galo vivo-50 euros (cincuenta euros) - Categoría de Cesta de Galo Preparado: 1º Cesta mellor presentada-60 euros (sesenta euros) 2º Cesta mellor presentada-50 euros (cincuenta euros) 3º Cesta mellor presentada – 40 euros (cuarenta euros) Os ditos premios estarán suxeitos ás retencións que se determine pola lexislación tributaria vixente e faranse efectivos mediante pago en metálico, por parte dos responsables da Feira Municipal. Non poderán obter a condición de premiados as persoas ou entidades nas que concorran as circunstancias que permitan cualificalos como beneficiarios segundo o disposto no artigo 13 da Lei 38/2003 xeral de subvencións, no artigo 10 da Lei 9/2007 de subvencións de Galicia e demáis normativa aplicable.7. O xurado resérvase o dereito a declarar os premios desertos, se o estimase oportuno.8. A adxudicación dos premios farase en función tendo en conta os seguintes criterios: - Ser de curral - Alimentado con millo - Criado en liberdade - Tempo ideal un ano ou ano e medio - Plumaxe louro (moreno) - Cresta grande - Patas dereitas e amarelas - Cantar o amanecer 9. O resultado do Concurso, quedará reflectido na acta correspondente, darase a coñecer as 13:00 do día 22/12/2012.10. O feito de participar neste concurso presupón a aceptación de estas bases. Número: Nome do Criador: Nif: Teléfono: Peso: Procedencia Sr. Alcalde-Presidente do Concello de Arteixo (A Coruña) En virtude do artigo 5 da Lei Orgánica 15/1999, do 13 de decembro, de protección de datos de carácter persoal que voluntariamente faciliten os concursantes serán utilizados exclusivamente para este fin. Os datos non serán incorporados a ningún ficheiro automatizado. O interesado poderá exercer os dereitos de acceso, rectificación, cancelación e oposición dirixíndose ao Concello de Arteixo, Praza Alcalde Ramón do Pico 1, Arteixo. Arteixo, a 5 de novembro de 2012. O ALCALDE Asdo. Carlos Calvelo Martínez